《同陈集生崔芷林守岁何龙友寓 其二》
明代·李孙宸

帝里年将换，乡心不自聊。故人开斗酒，深夜惬清招。

朔雪催传柏，春风欲颂椒。更阑休问寝，共谒紫宸朝。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。